b"\n_START_ARTICLE_\nNuktawiyya\n_START_PARAGRAPH_\nNuktawiyya fou una secta derivada de la dels Hurufiyya, que despr\xc3\xa9s d'un segle va apar\xc3\xa8ixer amb for\xc3\xa7a a la P\xc3\xa8rsia saf\xc3\xa0vida i es va estendre a l'\xc3\x8dndia. Tamb\xc3\xa9 s'anomenen Mahmudiyya pel seu fundador Mahmud Pasikhani, nadiu del Gilan i seguidor inicialment de Fadl-Al\xc2\xb7lah Astrabadi, fundador del hurufisme, moviment del que fou expulsat. Foren eliminats per Abbas el Gran el 1611 per\xc3\xb2 van ressorgir sota el xa Safi i el seu cap Darwish Rida es va apoderar de Qazv\xc3\xadn, per\xc3\xb2 fou derrotat i executat (1631/1632); al cap d'un any els seus seguidors es van revoltar altre cop per\xc3\xb2 foren tamb\xc3\xa9 derrotats. Van subsistir un segle com una secta de poca import\xc3\xa0ncia; algunes de les seves doctrines foren incorporades pels babis."